160 Generacio

Duplex est generacio, diuina et humana.

Diuina adhuc triplex, quarum prima est ineffabilis substancialitas, qua Filius[[1]](#endnote-1) gignitur a Patre eternaliter, sicut lux a sole, splendor[[2]](#endnote-2) ab igne, Psal. [2:7]: *Dixit Dominus ad me: Filius meus es tu; ego hodie [genui te]*.

Secunda est admirabilis humilitatis, qua genitus est a matre temporaliter, sicut calor a sole, Matt. 1[:1]: *Liber generationis Jesu Christi filii David*.

¶ De hac generacione dicitur Gen. 5[:1-2]. Generacio prima fuit sine viro et etiam muliere, scilicet, Ade. Generacio secunda fuit de viro sine muliere, scilicet, Eue. Generacio tercia fuit de viro et muliere, sicut Abel et aliorum. Sed quarta generacio fuit ex muliere tantum sine viro, scilicet, Christi, per cuius generacionem reuertimur ad Patriam celestem, Matt. 1[:25]: *Peperit filium*, scilicet, *primogenitum*.

Tercio generacio est spiritualis caritatis, qua gignimur spiritualiter in filios adopcionis, [1] Joan. 5[:18]: *Generatio Dei conservat eum*. Jac. 1[:18]: *Voluntarie genuit nos verbo veritatis*.

¶ Generacio humana uel commendatur ex merito uel vituperatur ex peccato. Ex merito autem tripliciter. Primo, ex sanctitate operacionis, sicut arbor uel terra ex multiplici fructu, Psal. [13:6]: *In generatione justa est,* sicut colonus in agro vberi, 1 Tim. 2[:15]: *Salvabitur autem per generationem filiorum*, et bonorum operum, *si permanserit in fide et dileccione et sanctificatione*.

Secondo, ex pulchritudine conuersacionis, Sap. 4[:1]: *O quam pulchra est casta generatio, cum claritate!* Job 38[:28]: *Quis genuit stillas roris?* Ros lucidus est et fecundatiuus et signat honestam conuersacionem.

Tercio, ex rectitudine intencionis, sic via ex rectitudine aquila ex recto aspectum, Psal. [111:2]: *Generatio rectorum benedicetur*. Item hec est generatio querencium Dominum

Vituperatur generatio mala ex peccato. Et hoc tripliciter. Primo quia in gracia ad beneficia, latro non diligit suum redemptorem et equus inpingratus recalcitrat, Deut. 32[:5-6]: *Generacio praua* et *peruersa. Heccine reddis Domino*. Secundo quia parata ad maleficia, sicut canis ad latrandum et mordendum, Prou. 20[:20]: *Qui maledicit patri suo,* etc. Deut. 32[:20]: *Generatio perversa est, et infideles filii*. Tercio quia improuida, utpote ad penitenciam et huius, sicut qui intrat laborintum[[3]](#endnote-3) sine filo, Psal. [77:8]: *Generatio prava et exasperans; [generatio] que non direxit*. De hiis tribus, Matt. 17[:16]: *Generatio incredula,* quam diu vos paciaris.

1. Filius ] F.80 *corr*. similimis F.128. [↑](#endnote-ref-1)
2. splendor ab igne ] F.80 *corr*. splendo F.128. [↑](#endnote-ref-2)
3. laborintum ] F.80 *corr*. labe uictum F.128. [↑](#endnote-ref-3)